text: Svejser passer de ældre 
  08 august 2011 kl. 12.55
  Beskæftigelsesminister Inger Støjberg, Venstre, besøgte i dag mandag jobcenteret i Hedensted for at få opskriften på succes.
  Flemming Jensen er under uddannesle som SOSU-assistent. Han var ellers svejser, men blev fyret da hans arbejdsplads rykkede til udlandet. Arbejdsløsheden var en pine, men blev til en ny mulighed i livet for ham. 
  Han er ét eksempel på, at Jobcenter Hedensted kan noget andre jobcentre er knap så gode til. Nemlig at gøre folk tilfredse med aktiveringskurserne og at få de ledige i arbejde. I Hedensted falder ledigheden (med 36 personer det sidste års tid) i modsætning til hele landet, hvor det stiger (med ca. 900 personer i samme tidsrum).
  